SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr.288

**2022. gada 19. aprīlī plkst. 10.00**

Daļēji attālināti videokonferences formātā

Sēdē piedalās:

**komisijas deputāti**:

**Juris Rancāns**

**Edvīns Šnore**

**Ainars Bašķis**

**Raimonds Bergmanis**

**Ainars Latkovskis**

**Māris Možvillo**

**Mārtiņš Šteins**

**Zenta Tretjaka**

**uzaicinātās personas:**

* Aizsardzības ministrijas Krīzes vadības departamenta direktors **Aigars Mikiško**
* Aizsardzības ministrijas Krīzes vadības departamenta direktora vietnieks **Edgars Svarenieks**
* Aizsardzības ministrijas Juridiskā departamenta Tiesību aktu nodaļas vadītāja vietniece **Irina Šamarina**
* Tieslietu ministrijas Valststiesību departamenta direktore **Sanita Armagana**
* Vides aizsardzības un reģionālās attīstības ministrijas vadošais eksperts **Arnis Šults**
* Tiesībsarga biroja Pilsonisko un politisko tiesību nodaļas vecākā juriste **Baiba Kiršteina**
* Tieslietu ministrijas parlamentārā sekretāre **Ilona Kronberga;**
* Ģenerālprokuratūras Darbības kontroles un starptautiskās sadarbības departamenta Prokuratūras funkciju īstenošanas koordinācijas nodaļas prokurors **Salvis Rūtiņš;**
* Iekšlietu ministrijasvalsts sekretāra vietnieks, Juridiskā departamenta direktors **Vilnis Vītoliņš;**
* Valsts ugunsdzēsības un glābšanas dienesta Civilās aizsardzības pārvaldes priekšnieks **Ivars Nakurts**
* Valsts policijas Galvenās administratīvās pārvaldes Sadarbības un attīstības biroja Starptautisko lietu nodaļas galvenā inspektore **Jūlija Boltovska**
* Ārlietu ministrijas parlamentārā sekretāre **Zanda Kalniņa-Lukaševica;**
* Ārlietu Ministrijas Latvijas pārstāvja biroja starptautiskajās cilvēktiesību institūcijās Latvijas pārstāve, Juridiskā departamenta direktora p.i. **Kristīne Līce;**
* Augstākās tiesas priekšsēdētāja padomniece Tieslietu padomes jautājumos **Solvita Harbaceviča**
* Augstākās tiesas Senāta Administratīvo lietu departamenta priekšsēdētāja **Veronika Krūmiņa**
* Augstākās tiesas Senāta Administratīvo lietu departamenta senatore **Jautrīte Briede**
* Administratīvā rajona tiesas Rīgas tiesu nama tiesnese **Ilze Andruškina**
* Valsts drošības dienesta priekšnieka vietnieks **Ēriks Cinkus**
* Latvijas Republikas Zemessardzes Juridiskās daļas priekšniece **Ilze Tilgase**
* Pilsonības un migrācijas lietu pārvaldes Juridiskās nodaļas vadošā juriste **Ina Vorpa**
* Latvijas Pašvaldību savienības padomniece juridiskajos jautājumos **Kristīne Kinča**

**citas personas:**

**Saeimas Juridiskā biroja vadītāja Dina Meistere, vecākais juridiskā padomniece Līvija Millere**

**Aizsardzības, iekšlietu un korupcijas novēršanas komisijas vecākā konsultante Ieva Barvika, konsultanti Inese Silabriede, Māris Veinalds, Egita Kalniņa un Brenda Veiskate**

**Sēdi vada:** komisijaspriekšsēdētājs J.Rancāns

**Sēdi protokolē:** konsultanteE.Kalniņa

**Sēdes veids:** atklāta

Darba kārtība:

**1. Grozījumi Latvijas Republikas Zemessardzes likumā (1409/Lp13) 1. lasījums.**

**2. Grozījums Nacionālās drošības likumā (1410/Lp13) 1. lasījums.**

**3. Grozījumi Mobilizācijas likumā (1411/Lp13) 1. lasījums.**

**4. Iespējamā komisijas iniciatīva grozījumiem Civilās aizsardzības un katastrofas pārvaldīšanas likumā atbilstoši Aizsardzības ministrijas konstatētajai problemātikai.**

**5. Grozījumi Pilsonības likumā (1414/Lp13) 2. lasījums, steidzams.**

**6. Dažādi.**

J.Rancāns informē par darba kārtībā iekļautajiem jautājumiem un darba organizāciju.

1. Grozījumi Latvijas Republikas Zemessardzes likumā (1409/Lp13) 1. lasījums.

**J.Rancāns** informē, ka sēdi iesāks ar Aizsardzības ministrijas izstrādāto likumprojektu paketes izskatīšanu (pirmie trīs darba kārtības jautājumi), dod vārdu likumprojekta autoriem – Aizsardzības ministrijai.

I.Šamarina informē par ministrijas izstrādātajiem grozījumiem likumprojektā – grozījumu mērķis ir noteikt rīcību zemessargu iesaistīšanai 72 stundu kaujas gatavības pārbaudēs, kā arī rīcību izņēmuma stāvokļa izsludināšanas vai kara laika iestāšanās gadījumā.

Likumprojekts paredz zemessargu ieskaitīšanu aktīvajā dienestā karavīra statusā mobilizācijas gadījumā (izņēmuma stāvokļa izsludināšanas vai kara gadījumā), kā arī gadījumā, ja Ministru kabinets pieņem lēmumu par zemessargu mobilizāciju pirms īpašā tiesiskā režīma iestāšanās valstī. Mobilizācija Zemessardzē būtiski atšķirsies no pārējo Latvijas Republikas pilsoņu mobilizācijas, jo zemessargus nevis iesauc aktīvajā dienestā, bet paātrināti ieskaitīs aktīvajā dienestā bez iesaukšanas aizsardzības ministra noteiktajā kārtībā.

Lai nodrošinātu netraucētu un ātru zemessargu mobilizāciju pirms īpašā tiesiskā režīma izsludināšanas valstī, likumprojekts paredz pienākumu darba devējam atbrīvot mobilizējamo zemessargu no darba pienākumu pildīšanas, neizmaksājot viņam darba samaksu, jo zemessargs pēc tā mobilizācijas procesa pabeigšanas iegūst uz laiku karavīra statusu un saņem karavīram paredzēto algu.

Zemessargu mobilizācija var būt gan vispārēja (var tikt mobilizēti visi zemessargi), gan daļēja (mobilizēti konkrēta reģiona zemessargi). Daļējās mobilizācijas gadījumā daļu zemessargus mobilizēs, bet otrai daļai tiks noteikts paaugstinātas gatavības režīms, kas nav mobilizācija, bet gan mobilizācijas sagatavošanas posms, kurš tiek iekļauts Mobilizācijas likumā un tas nosakāms, lai nodrošinātu zemessargu operatīvu iesaisti NBS kaujas struktūrās apdraudējuma pārvarēšanai tā agrīnajā fāzē".

Paaugstinātas gatavības režīmā esošie zemessargi jebkurā brīdī var tikt mobilizēti.

Par izvairīšanos no paaugstinātas gatavības režīma zemessargam plānots piemērot administratīvo atbildību.

Paaugstinātas gatavības režīms norāda uz zemessarga pienākumu būt gatavam noteiktā laikā pēc attiecīgās Zemessardzes vienības pieprasījuma ierasties dienesta vietā un uzsākt pildīt attiecīgā režīma Valsts aizsardzības plānā vai Valsts aizsardzības operatīvajā plānā paredzētos uzdevumus valsts aizsardzības nodrošināšanai. Kamēr zemessargs nav saņēmis Zemessardzes vienības pieprasījumu ierasties, viņš, atrodoties paaugstinātas gatavības režīmā, turpina strādāt un veikt citus ikdienas darbus, ievērojot režīma ierobežojumus (piemēram, pienākumu būt sasniedzamam un neatstāt Latvijas Republikas teritoriju).

Par izvairīšanos no paaugstinātas gatavības režīma zemessargam plānots piemērot administratīvo atbildību. Tas ir preventīva rakstura līdzeklis, kas nodrošinās zemessargu atbildīgāku attieksmi pret paaugstinātas gatavības režīmu. Soda apmērs zemessargam neatšķirsies no rezerves karavīram noteiktā administratīvā soda par neierašanos militārajās mācībās.

Vienlaikus tiek uzskaitītas personu kategorijas, kuras pakļautas noteikumiem par zemessargu mobilizāciju, un paaugstinātas gatavības režīmu.

Papildus likumprojektā paredzētas kaujas gatavības pārbaudes uz laiku līdz 72 stundām reizi divos gados (ļaus noteikt NBS spēju mobilizēt nepieciešamos resursus). Šādu pārbaužu laikā plānots apgūt apziņošanas kārtību, pulcēšanās kārtību, kārtību, kādā personāls nodrošināms ar ekipējumu, izvietošanās ārpus vienības dislokācijas vietas un izvēršanās atbilstoši uzdevumam. Pārbaudes laikā tiks pārbaudīta Zemessardzes vienību spēja veikt attiecīgu uzdevumu.

**L.Millere** konceptuāli atbalsta likumprojekta virzību pirmajam lasījumam.

**J.Rancāns** aicina deputātus **konceptuāli atbalstīt** likumprojektu un atbalstīt tā virzību **1.lasījumam** Saeimā.

*Notiek balsošana.*

*Par – 8 (J.Rancāns, E.Šnore, A.Bašķis, R.Bergmanis, A.Latkovskis, M.Možvillo, M.Šteins, Z.Tretjaka); pret – nav; atturas – nav.*

*Deputāti* ***konceptuāli******atbalsta*** *likumprojektu un* ***atbalsta*** *likumprojekta virzīšanu izskatīšanai Saeimas sēdē* ***1.lasījumā****.*

**J.Rancāns** aicina noteikt **priekšlikumu iesniegšanas termiņu** otrajam lasījumam šim likumprojektam – **2 nedēļas.**

*L.Millere un I.Šamarina piekrīt.*

*Deputātiem nav iebildumu.*

**J.Rancāns** aicina noteikt **referentu** šim likumprojektam, aicina pieteikties brīvprātīgos.

*Z.Tretjaka piesakās būt par referentu likumprojektam, kā arī pārējiem paketes likumprojektiem.*

*Deputātiem nav iebildumu.*

***Referents*** *likumprojektam –* ***Z.Tretjaka****.*

**LĒMUMS:**

**-** konceptuāliatbalstīt likumprojektu “Grozījumi Latvijas Republikas Zemessardzes likumā” (1409/Lp13)unvirzīt izskatīšanai Saeimas sēdē pirmajā lasījumā;

- lūgt noteikt priekšlikumu iesniegšanas termiņu otrajam lasījumam – 2 nedēļas;

- noteikt par referentu Z.Tretjaku.

2. Grozījums Nacionālās drošības likumā (1410/Lp13) 1. lasījums.

**J.Rancāns** dod vārdu likumprojekta autoriem – Aizsardzības ministrijai.

I.Šamarina informē, ka likumprojekts ir ļoti cieši saistīts ar iepriekšējo likumprojektu par grozījumiem Zemessardzes likumā. Tas izstrādāts pēc Aizsardzības ministrijas un Nacionālo bruņoto spēku iniciatīvas. Mērķis – noteikt MK tiesības lemt par zemessargu pakļaušanu paaugstinātas gatavības režīmam, proti, pirms īpaša tiesiskā režīma iedarbināšanas valstī Ministru kabinets varēs lemt par pilnīgu vai daļēju zemessargu mobilizāciju, aktīvajā dienestā ieskaitot tikai daļu no kopējā zemessargu skaita un pārējos zemessargus attiecīgi uzturot paaugstinātas gatavības režīmā.

**L.Millere** konceptuāli atbalsta likumprojekta virzību pirmajam lasījumam.

**J.Rancāns** aicina deputātus **konceptuāli atbalstīt** likumprojektu un atbalstīt tā virzību **1.lasījumam** Saeimā.

*Notiek balsošana.*

*Par – 8 (J.Rancāns, E.Šnore, A.Bašķis, R.Bergmanis, A.Latkovskis, M.Možvillo, M.Šteins, Z.Tretjaka); pret – nav; atturas – nav.*

*Deputāti* ***konceptuāli******atbalsta*** *likumprojektu un* ***atbalsta*** *likumprojekta virzīšanu izskatīšanai Saeimas sēdē* ***1.lasījumā****.*

**J.Rancāns** aicina noteikt **priekšlikumu iesniegšanas termiņu** otrajam lasījumam šim paketes likumprojektam – **2 nedēļas.**

*L.Millere un I.Šamarina piekrīt.*

*Deputātiem nav iebildumu.*

**J.Rancāns** aicina noteikt **referentu** šim likumprojektam, aicina pieteikties brīvprātīgos.

*Z.Tretjaka piesakās būt par referentu likumprojektam.*

*Deputātiem nav iebildumu.*

***Referents*** *likumprojektam –* ***Z.Tretjaka****.*

**LĒMUMS:**

**-** konceptuāliatbalstīt likumprojektu “Grozījumi Nacionālās drošības likumā” (1410/Lp13)unvirzīt izskatīšanai Saeimas sēdē pirmajā lasījumā;

- lūgt noteikt priekšlikumu iesniegšanas termiņu otrajam lasījumam – 2 nedēļas;

- noteikt par referentu Z.Tretjaku.

3. Grozījumi Mobilizācijas likumā (1411/Lp13) 1. lasījums.

**J.Rancāns** dod vārdu likumprojekta autoriem – Aizsardzības ministrijai.

**I.Šamarina** informē par ministrijas izstrādātajiem grozījumiem likumprojektā – tā mērķis ir papildināt mobilizācijas sagatavošanas pasākumu sarakstu ar zemessargu pakļaušanu paaugstinātas gatavības režīmam, kā arī paredzēt iespēju organizēt kaujas gatavības pārbaudes uz laiku līdz 72 stundām.

**L.Millere** konceptuāli atbalsta likumprojekta virzību pirmajam lasījumam.

**J.Rancāns** aicina deputātus **konceptuāli atbalstīt** likumprojektu un atbalstīt tā virzību **1.lasījumam** Saeimā.

*Notiek balsošana.*

*Par – 8 (J.Rancāns, E.Šnore, A.Bašķis, R.Bergmanis, A.Latkovskis, M.Možvillo, M.Šteins, Z.Tretjaka); pret – nav; atturas – nav.*

*Deputāti* ***konceptuāli******atbalsta*** *likumprojektu un* ***atbalsta*** *likumprojekta virzīšanu izskatīšanai Saeimas sēdē* ***1.lasījumā****.*

**J.Rancāns** aicina noteikt **priekšlikumu iesniegšanas termiņu** otrajam lasījumam šim paketes likumprojektam – **2 nedēļas.**

*L.Millere un I.Šamarina piekrīt.*

*Deputātiem nav iebildumu.*

**J.Rancāns** aicina noteikt **referentu** šim likumprojektam, aicina pieteikties brīvprātīgos.

*Z.Tretjaka piesakās būt par referentu likumprojektam.*

*Deputātiem nav iebildumu.*

***Referents*** *likumprojektam –* ***Z.Tretjaka****.*

**LĒMUMS:**

**-** konceptuāliatbalstīt likumprojektu “Grozījumi Mobilizācijas likumā” (1411/Lp13)unvirzīt izskatīšanai Saeimas sēdē pirmajā lasījumā;

- lūgt noteikt priekšlikumu iesniegšanas termiņu otrajam lasījumam – 2 nedēļas;

- noteikt par referentu Z.Tretjaku.

**4. Iespējamā komisijas iniciatīva grozījumiem Civilās aizsardzības un katastrofas pārvaldīšanas likumā atbilstoši Aizsardzības ministrijas konstatētajai problemātikai.**

**J.Rancāns** informē par komisijā saņemto vēstuli, ar kuru AM iesniedz Saeimas Aizsardzības, iekšlietu un korupcijas novēršanas komisijai Civilās aizsardzības un katastrofas pārvaldīšanas likuma grozījumu projektu un lūdz komisijai izskatīt šos priekšlikumus un virzīt kā komisijas iniciatīvu grozījumiem Civilās aizsardzības un katastrofas pārvaldīšanas likumā (grozījumi saskaņoti ar Latvijas Pašvaldību savienību un TM). Dod vārdu likumprojekta autoriem.

E.Svarenieks informē, ka katru gadu AM kopā ar IeM organizē visās pašvaldību civilās aizsardzības komitejās vienas dienas kara situācijas izspēli. Galvenais dokuments, ar ko pašvaldības strādā, ir pašvaldības izstrādātais CA plāns (secinājumi – šo plānu regulējums būtu pilnveidojams, bet, lai to efektīvi darītu, ir izstrādāta vienota metodika, kas iekļauta MK noteikumos par CA plānu struktūru un tajos iekļautajiem jautājumiem).

Aizsardzības ministrija pēc savas iniciatīvas 2021. gadā sagatavoja grozījumus Ministru kabineta 2017. gada 7. novembra noteikumos Nr. 658 "Noteikumi par civilās aizsardzības plānu struktūru un tajos iekļaujamo informāciju", kas noteiktu pienākumu pašvaldību sadarbības teritorijas civilā aizsardzības plāna iekļaut sadaļu par rīcību kara, militāra iebrukuma vai to draudu gadījumā, ka arī noteiktu tajā iekļaujamo informāciju, tādējādi sekmējot vienotu izpratnes veidošanos par pašvaldību līmenī noteikto kompetenci un rīcību kara, militārā iebrukuma vai to draudu gadījumā.

Lai gan minētie Ministru kabineta grozījumi tika saskaņoti ar citām institūcijām, tajā skaitā pašvaldībām, kas to novērtēja kā vērtīgu materiālu savu civilās aizsardzības plānu pilnveidei par darbību militāra iebrukuma vai kara laikā, tomēr ņemot vērā Tieslietu ministrijas un Latvijas Pašvaldību savienības norādītos iebildumus, kurus atbalstīja arī Vides aizsardzības un reģionālas attīstības ministrija, pašlaik Civilās aizsardzības un katastrofas pārvaldīšanas likumā noteiktais deleģējums neparedz pietiekami skaidrus pašvaldību pienākumus militāra iebrukuma un kara laikā.

Aizsardzības ministrijas ieskatā šāda interpretācija ir kļūdaina un neatspoguļo Saeimas kā likumdevēja gribu, kas nostiprināta arī citās likuma normās (piemēram, Nacionālās drošības likumā), kas nosaka pienākumu arī pašvaldībām, īstenojot visaptverošu valsts aizsardzību, veikt nepieciešamos civilās aizsardzības pasākumus, kā arī iespēju robežās sniegt atbalstu valsts aizsardzības sistēmai militāra iebrukuma vai kara laikā. Saskaņā ar Nacionālās drošības likuma 23.5 pantu un 36. pantu un Valsts civilās aizsardzības plānu, pašvaldībām jau pašlaik ir noteikti pienākumi rīcībai kara, militāra iebrukuma vai to draudu gadījumā.

Lai novērstu minēto juridisko šķērsli, Aizsardzības ministrija sadarbībā ar Tieslietu ministrijas, Vides aizsardzības un reģionālās aizsardzības ministrijas un Iekšlietu ministrijas ekspertiem ir sagatavojusi priekšlikumus grozījumiem Civilās aizsardzības un katastrofas pārvaldīšanas likumā. Tiek lūgta arī papildu finansējuma piešķiršana. Lūdz atbalstīt iesniegtos likuma grozījumus.

**L.Millere** konceptuāli atbalsta likumprojekta virzību pirmajam lasījumam.

R.Bergmanis interesējas: pēc kāda principa tiks piešķirts finansējums, pēc kāda algoritma un kas to izstrādās; kuri būs tie cilvēki, kas no pašvaldībām varēs iesaistīties, ja nebūs speciālās atļaujas darbam ar valsts noslēpumu saturošiem objektiem; vai visi domnieki varēs iepazīties ar plānu, vai tas būs publiski pieejams, kas būs tie speciālisti, kas izstrādās, vai vajadzēs saskaņot ar AM.

E.Svarenieks skaidro, ka informācija par metodiku, pēc kuras jāizstrādā plāna pielikumi, ir publiska, bet paši pielikumi pašvaldībai – ierobežotas pieejamības. Pēc apstiprināšanas tie ir pieejami tikai pašvaldībai un attiecīgai NBS vienībai, kuras teritoriju pašvaldība nosedz. Pašvaldība plāna izstrādē iesaista pašvaldības CA komisijā nozīmēto Zemessardzes pārstāvi. Par finansējumu – paredz. ka būs MK noteikumi, kurā būs noteikta finansējuma kārtība. Ir dažāda prakse, kas minētos plānus izstrādā.

M.Možvillo vērš uzmanību uz to, ka nav informācijas plūsmas, sakaru starp institūcijām. Aicina atbalstīt konceptu un iniciatīvu, kuru uztur arī R.Bergmanis par vienota operatīvās vadības centra izveidi. Jābūt risinājumam, kuru var izmatot nekavējoši.

E.Svarenieks atbild, ka ir noteikta sistēma – katrā pašvaldībā ir CA komisija, un katrā komisijā ir nozīmēts vietējā zemessardzes bataljona pārstāvis, kas arī ir šī kontaktpersona, kas palīdz gan plāna izstrādē, gan tālāk apdraudējuma gadījumā ir persona, ar kuras starpniecību notiek informācijas aprite.

J.Rancāns norāda, ka svarīgi būtu regulāri veikt praktiskās apmācības.

E.Svarenieks komentē, ka reizi gadā tiek rīkotas mācības pašvaldībām, kurās iet cauri viņu sagatavotajiem plāniem.

J.Rancāns aicina sākt mācības ar potenciāli apdraudētajiem rajoniem, sākot no Latgales.

**J.Rancāns** pateicas sēdes dalībniekiem par diskusiju unaicina deputātus atbalstīt komisijas iniciatīvu, ka šos AM priekšlikumus tādā redakcijā, kādā tie iesniegti, virza kā **komisijas likumprojektu**, un arī atbalstīt to pirmajam lasījumam.

*Notiek balsošana.*

*Par – 8 (J.Rancāns, E.Šnore, A.Bašķis, R.Bergmanis, A.Latkovskis, M.Možvillo, M.Šteins, Z.Tretjaka); pret – nav; atturas – nav.*

*Deputāti* ***atbalsta*** *AM priekšlikumus kā* ***komisijas likumprojektu*** *un tā virzīšanu izskatīšanai Saeimā* ***1.lasījumā****.*

**J.Rancāns** aicina noteikt **priekšlikumu iesniegšanas termiņu** otrajam lasījumam šim likumprojektam – **1 nedēļa.**

*L.Millere un E.Svarenieks piekrīt.*

*Deputātiem nav iebildumu.*

**J.Rancāns** aicina noteikt **referentu** šim likumprojektam, aicina pieteikties brīvprātīgos.

*R.Bergmanis piesakās būt par referentu likumprojektam.*

*Deputātiem nav iebildumu.*

***Referents*** *likumprojektam –* ***R.Bergmanis****.*

**LĒMUMS:**

**-** konceptuāliatbalstīt AM priekšlikumu kā komisijas likumprojektu **“Grozījumi Civilās aizsardzības un katastrofas pārvaldīšanas likumā”** unvirzīt to izskatīšanai Saeimas sēdē pirmajā lasījumā;

- lūgt noteikt priekšlikumu iesniegšanas termiņu – **1 nedēļu**;

- noteikt par referentu **R.Bergmani**.

**5. Grozījumi Pilsonības likumā (1414/Lp13) 2. lasījums, steidzams.**

J.Rancāns informē, ka minētais likumprojekts izskatāms steidzamības kārtībā. Paziņo, ka par izskatāmo likumprojektu ir saņemti 8 priekšlikumi, un aicina sākt to izskatīšanu numuru secībā.

**Nr.1** – Augstākās tiesas priekšsēdētāja J.Strupiša priekšlikums – Izteikt likumprojekta 1. pantu (Likuma 24. panta pirmās daļas 5.punktu) ieteiktā redakcijā.

**J.Briede** vēlasatsaukt savu priekšlikumu, jo pievienojas JB priekšlikumam – administratīvā tiesas nenostājas valsts pārvaldes vietā un nepieņem nevienu lēmumu.

**D.Meistere** pievienojas AT paustajam viedoklim. Šis priekšlikums saistīts arī ar 2., 3. un 4. priekšlikumu. Komentē, ka šis priekšlikums nav balsojams, tas ievietots tabulā labākai uztveramībai.

*Deputātiem nav iebildumu.*

*Priekšlikums* ***Nr.1*** *komisijā* ***nav balsojams****.*

**Nr.2** – Tieslietu ministra J.Bordāna priekšlikums – Izteikt likumprojekta 1. pantā paredzēto grozījumu Pilsonības likuma 24. pantā ieteiktā redakcijā.

**S.Armagana** arīatbalsta JB 4. priekšlikumu, tādēļ šis priekšlikums būtu atbalstāms daļēji JB priekšlikumā, kurš būtu atbalstāms pilnībā.

**J.Rancāns** aicina deputātus daļēji atbalstīt šo priekšlikumu JB priekšlikumā un balsot.

*Notiek balsošana.*

*Par – 2 (J.Rancāns, A.Bašķis,); pret – nav; atturas – 6 (E.Šnore, R.Bergmanis, A.Latkovskis, M.Možvillo, M.Šteins, Z.Tretjaka).*

*Priekšlikums* ***Nr.2*** *komisijā* ***neatbalstīts****.*

**Nr.3** – Saeimas deputāta A.Bašķa priekšlikums – Izteikt likumprojekta 1.pantu (papildināt 24. panta pirmo daļu ar 5.punktu) ieteiktā redakcijā.

**D.Meistere** komentē, ka šis priekšlikums būtu daļēji atbalstāms JB priekšlikumā.

**J.Rancāns** aicina deputātus daļēji atbalstīt šo priekšlikumu JB priekšlikumā un balsot.

*Notiek balsošana.*

*Par – 2 (J.Rancāns, A.Bašķis,); pret – nav; atturas – 6 (E.Šnore, R.Bergmanis, A.Latkovskis, M.Možvillo, M.Šteins, Z.Tretjaka).*

*Priekšlikums* ***Nr.3*** *komisijā* ***neatbalstīts****.*

**Nr.4** **–** Saeimas Juridiskā biroja priekšlikums **–** 24. panta pirmās daļas 5. punktā (likumprojekta 1. pants):aizstāt vārdus “vai cita veida atbalstu personām, valstīm vai citiem subjektiem, kuri ir veikuši darbības, tai skaitā noziegumus pret mieru, genocīdu, noziegumus pret cilvēci, kara noziegumus,” ar vārdiem “vai cita veida atbalstu valstīm vai personām, kuras ir veikušas darbības, tai skaitā genocīdu, noziegumu pret mieru, noziegumu pret cilvēci, kara noziegumu,”;izteikt otro teikumuieteiktā redakcijā;izslēgt trešo un ceturto teikumu.

D.Meistere aicina atbalstīt priekšlikumu, kas izrunāts jau iepriekš, un skaidro redakcionālos precizējumus.

A.Latkovskis atbalsta 1. lasījumā pieņemto redakciju, lai izvairītos no četrkārtīgām pārsūdzībām.

Z.Kalniņa-Lukaševica arī atbalsta 1. lasījumā pieņemto redakciju.

J.Andruškina pievienojas iepriekš paustajam AT viedoklim un aicina atbalstīt šo priekšlikumu, norādot, ka AT atbildējusi arī, ka pastāv citi līdzekļi, kā risināt minēto pārsūdzības problēmu (piemēram, noteikt lēmuma nekavējošu spēkā stāšanos).

**J.Rancāns** aicina deputātus atbalstīt šo priekšlikumu un balsot.

*Notiek balsošana.*

*Par – 4 (J.Rancāns, A.Bašķis, M.Šteins, Z.Tretjaka); pret – nav; atturas – 4 (E.Šnore, R.Bergmanis, A.Latkovskis, M.Možvillo).*

**D.Meistere** skaidro, ka jābalso atkārtototi.

**J.Rancāns** atkārtoti aicina deputātus atbalstīt šo priekšlikumu un balsot.

*Notiek balsošana.*

*Par – 4 (J.Rancāns, A.Bašķis, M.Šteins, Z.Tretjaka); pret – nav; atturas – 4 (E.Šnore, R.Bergmanis, A.Latkovskis, M.Možvillo).*

*Priekšlikums* ***Nr.4*** *komisijā* ***neatbalstīts****.*

**Nr.5** – Saeimas Juridiskā biroja priekšlikums – Izteikt likumprojekta 2. pantu ieteiktā redakcijā.

**D.Meistere** skaidro, ka šis priekšlikums par pirmo teikumu ir redakcionāli precizējošs. Par otro teikumu – nepieciešams skaidri definēt, ko MK nosaka.

**S.Armaganai** nav iebildumu.

**V.Vītoliņam** nav iebildumu. Par deleģējumu – pēdējie vārdi maina ideju.

*Notiek sēdes dalībnieku diskusija par izskatāmo jautājumu.*

**J.Rancāns** aicina deputātus balsot un daļēji atbalstīt šo priekšlikumu, iekļaujot komisijas priekšlikumā JB piedāvātajā redakcijā.

*Priekšlikums* ***Nr.5*** *komisijā* ***daļēji******atbalstīts, iekļaujot komisijas priekšlikumā****.*

**Nr.6** – Saeimas Juridiskā biroja priekšlikums – Izteikt likumprojekta 3. pantu ieteiktā redakcijā.

**D.Meistere** skaidro, ka pārejas noteikuma saturu nepieciešams veidot ar citu nosacījumu.

**V.Vītoliņam** nav iebildumu, bet aicina termiņu pārlikt uz 1. janvāri.

**J.Rancāns** aicina deputātus atbalstīt šo priekšlikumu, redakcionāli precizējot.

*Deputātiem nav iebildumu.*

*Priekšlikums* ***Nr.6*** *komisijā* ***atbalstīts, redakcionāli precizējot****.*

**Nr.7** – Saeimas deputāta M.Možvillo priekšlikums – Papildināt pārejas noteikumus ar jaunu punktu ieteiktā redakcijā.

**M.Možvillo** atsauc savu priekšlikumu.

*Priekšlikums* ***Nr.3*** *komisijā* ***atsaukts****.*

Nr.8 – Saeimas Juridiskā biroja priekšlikums – Papildināt grozījumu likumu ar nosacījumu par tā spēkā stāšanos ieteiktā redakcijā.

D.Meistere skaidro – tā kā likumprojektam noteikta steidzamība, tad priekšlikums ir nekavēties, un noteikt, lai šis grozījums stājas spēkā nākamajā dienā pēc tā izsludināšanas.

**J.Rancāns** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.8*** *komisijā* ***atbalstīts****.*

**J.Rancāns** aicina atgriezties pie jautājuma par JB 4.priekšlikuma.

**V.Krūmiņa** ierosina uzlabot redakciju un atbalstīt komisijas izveidoto priekšlikumu.

**D.Meistere** skaidro, ka būtu vēlreiz jābalso par 4. priekšlikumu un jāveido komisijas priekšlikums papildināt 24. panta pirmās daļas 5. punktu ar jaunu teikumu.

**J.Rancāns** aicina nepārbalsot 4. priekšlikumu, bet uzreiz veidot komisijas priekšlikumu.

*Notiek sēdes dalībnieku diskusija par izskatāmo jautājumu.*

**J.Rancāns** aicina deputātus balsot un atbalstīt komisijas priekšlikumu JB piedāvātajā redakcijā (par 5. punkta izteikšanu jaunā redakcijā).

*Notiek balsošana.*

*Par – 8 (J.Rancāns, E.Šnore, A.Bašķis, R.Bergmanis, A.Latkovskis, M.Možvillo, M.Šteins, Z.Tretjaka); pret – nav; atturas – nav.*

***Komisijas priekšlikums******atbalstīts****.*

J.Rancāns informē, ka visi priekšlikumi ir izskatīti.

J.Rancāns aicina deputātus balsot un atbalstīt likumprojektu kopumā otrajam galīgajam lasījumam.

*Notiek balsošana.*

*Par – 7 (J.Rancāns, E.Šnore, A.Bašķis, R.Bergmanis, A.Latkovskis, M.Možvillo, M.Šteins); pret – nav; atturas – 1 (Z.Tretjaka).*

*Deputāti atbalsta likumprojekta virzīšanu otrajam lasījumam.*

**LĒMUMS:**

- atbalstīt likumprojektu “Grozījumi Pilsonības likumā” (1414/Lp13) un virzīt to izskatīšanai Saeimas š.g. 21. aprīļa sēdē otrajā lasījumā.

J.Rancāns pateicas uzaicinātajām personām par piedalīšanos komisijas sēdē un slēdz sēdi.

Sēde pabeigta plkst. 11.55.

Komisijas priekšsēdētājs J.Rancāns

Komisijas sekretārs E.Šnore

Protokolēja E.Kalniņa